Predmet: Občianska náuka

Trieda: VIII. A

Vyučujúca: PhDr. Erika Bačová

*Usmernenie k domácej príprave žiakov*

Milí ôsmaci,

prepíšte si do zošita dané učivo, ktoré som Vám opäť spracovala a naučte sa ho.

Vypracujte k danému učivu **pracovný list**, ktorý som Vám pripravila.

Pevne verím, že sa čoskoro stretneme zdraví a v lepšej epidemiologickej situácií.

V prípade akýchkoľvek otázok ma kontaktujte emailom : ([erikabacova@centrum.sk](mailto:erikabacova@centrum.sk)) [](https://www.google.sk/url?sa=i&url=https://www.pinterest.es/pin/481111172677226198/&psig=AOvVaw3Wg2518mPTWkluPyvHgTvZ&ust=1586978035392000&source=images&cd=vfe&ved=0CAIQjRxqFwoTCLD7-PnP6OgCFQAAAAAdAAAAABAO)

**Rodinné právo**

Spôsobilosť na právne úkony získavate **plnoletosťou** dosiahnutím veku **18 rokov.**

Dovtedy majú právo vás vychovávať a zastupovať **rodičia** alebo **zákonní zástupcovia.**

- starajú sa o vašu výchovu, výživu

- zabezpečujú vám vaše základné potreby

- starajú sa o vás, keď ste chorí

- umožňujú vám vzdelávať sa

- navštevovať krúžky

Rodinné právo spadá do odvetvia **súkromného práva**. Základnou normou je **Zákon o rodine.** Ten upravuje:

- podmienky vzniku a zániku manželstva

- základné práva a povinnosti manželov

- vzťahy medzi rodičmi a deťmi

Podľa **zákona o rodine**  **manželstvo** môžu uzatvoriť muž a žena nad 18 rokov na základe **dobrovoľného rozhodnutia**. Spoločenská úloha manželstva založenie rodiny a výchova detí.

Narodením dieťaťa vzniknú rodičovské práva a povinností (obaja v rovnakej miere).

**Práva a povinnosti rodičov**

Patrí sem hlavne starostlivosť o

- **výchovu, zdravie, výživu a rozvoj dieťaťa**

Rodičia majú voči vám vyživovaciu povinnosť, pokiaľ nebudete schopní živiť sa sami.

**- zastupovanie maloletého dieťaťa**

**- spravovanie majetku dieťaťa**

**Práva a povinnosti detí**

Maloleté dieťa má tiež svoje **práva** a **povinnosti**. Má právo na lásku od rodičov, ale jeho povinnosťou je v rámci svojich možností im pomáhať pri domácich prácach a plniť si svoje vzdelávacie povinnosti.

**Práva dieťaťa**

- právo na lásku, porozumenie, starostlivosť

- vyjadriť názor vo veciach, ktoré sa ho týkajú

- právo na zdravý duševný a telesný vývoj

- právo byť vypočuté

**Povinnosti dieťaťa**

- rešpektovať a ctiť si svojich rodičov

- učiť sa primerane svojim schopnostiam

- pomáhať rodičom

- vyvarovať sa spôsobu života, ktorý ohrozuje zdravie

**Rozvod**

Niekedy sa stáva, že manželia si z rôznych príčin prestanú rozumieť a manželstvo už neplní svoju spoločenskú úlohu. Súd ho na návrh jedného z manželov môže rozviesť.

**Rozvod** zákonný spôsob zániku manželstva

Súd musí rozhodnúť o tom, ktorému z rodičov zverí dieťa (detí) do starostlivosti.